b'\n_START_ARTICLE_\nJyrki Kauppinen\n_START_PARAGRAPH_\nJyrki Kalervo Kauppinen (s. 29. toukokuuta 1944) on suomalainen fyysikko. H\xc3\xa4n oli Turun yliopiston fysiikan professori vuodesta 1986. H\xc3\xa4nen tutkimuskohteensa oli molekyylispektroskopia. H\xc3\xa4n perusti Gasera Oy:n yhdess\xc3\xa4 poikansa fysiikan tohtori Ismo Kauppisen kanssa vuonna 2004. Yhti\xc3\xb6 syntyi Turun yliopiston spinoffina._NEWLINE_Kauppinen teki kollegansa Pekka Malmin kanssa laskelmia, joiden tuloksena h\xc3\xa4n kes\xc3\xa4kuussa 2019 esitti, ett\xc3\xa4 ilmastonmuutos ei ole ihmisen aiheuttama. Tulosta kommentoitiin muun muassa yhdysvaltalaisessa Fox Newsiss\xc3\xa4 ja ven\xc3\xa4l\xc3\xa4isess\xc3\xa4 RT:ss\xc3\xa4. Kauppisen mukaan pilvipeite v\xc3\xa4henee jostakin syyst\xc3\xa4, ja siksi maapallon l\xc3\xa4mp\xc3\xb6tila kohoaa, jolloin merist\xc3\xa4 vapautuu hiilidioksidia. Hiilidioksidipitoisuuden kasvu ei siten johtuisi ihmisen toiminnastan sijaan. Teorian on tyrm\xc3\xa4nnyt muun muassa maailman siteeratuimpiin kuuluva ilmastotutkija Markku Kulmala. lmatieteen laitoksen erikoistutkija Svante Henrikssonin mukaan Kauppinen on sotkenut k\xc3\xa4sitteit\xc3\xa4 ja k\xc3\xa4ytt\xc3\xa4nyt tutkimuksessaan v\xc3\xa4\xc3\xa4ri\xc3\xa4 lukuja._NEWLINE_Kauppisen toinen teesi on ett\xc3\xa4 himme\xc3\xa4 nuori aurinko -paradoksia ei ole.'